তৃতীয় বিয়েও ভাঙতে চলেছে শোয়েব মালিকের?

ওয়েব ডেস্ক : ফের বিবাহ বিচ্ছেদ (Divorce) হতে চলেছে প্রাক্তন পাক ক্রিকেটার শোয়েব মালিকের (Shoaib Malik)। সূত্র মারফত এমনটাই জানা যাচ্ছে। এ নিয়ে তৃতীয় বিয়ে ভাঙতে চলেছে মালিকের। এর আগে ২০২৩ সালে পরকিয়ায় জড়ানোর কারণে ভারতীয় টেনিস খেলোয়াড় সানিয়া মির্জার (Sania Mirza) সঙ্গে বিবাহ বিচ্ছেদ হয়েছিল তাঁর। তার পরে আবার বিয়ে ভাঙতে চলেছে পাক প্রাক্তন ক্রিকেটারের।

সানিয়া মির্জার (Sania Mirza) সঙ্গে বিবাহ বন্ধনে আবদ্ধ হওয়ার পরেও পরকিয়ায় জড়িয়েছিলেন শোয়েব মালিক (Shoaib Malik)। বিজ্ঞাপন করার সুবাদে সানা জাভেদের (Sana Javed) সঙ্গে সম্পর্কে জড়িয়েছিলেন তিনি। সেই কারণে সানিয়ার সঙ্গে বিবাহ বিচ্ছেদ হয় তাঁর। তবে এক বছর পর ২০২৪ সালে সানা জাভেদের সঙ্গে ফের বিয়ের পিঁড়িতে বসেন শোয়েব। তবে বিভিন্ন রিপোর্ট অনুযায়ী, এই বিয়েও ভাঙতে চলেছে। দ্রুত দুই পক্ষের তরফে বিষয়টি জানানো হতে পারে বলে জানা যাচ্ছে।

আরও খবর : এক দিনে তিন সেঞ্চুরি! দ্বিতীয় দিনের শেষে এগিয়ে ভারত

রিপোর্ট অনুযায়ী, পাকিস্তান সপুার লিগে শোয়েব মালিকের (Shoaib Malik) জন্য গলা ফাটাতে দেখা গিয়েছিল সানাকে। কিন্তু, তার পর থেকেই নাকি তাঁদের মধ্যে দূরত্ব ধীরে ধীরে বাড়তে থাকে। সমাজমাধ্যমে একাধিক ভিডিওতে দেখা গিয়েছে, এক অপরকে এড়িয়ে চলছেন সানা ও শেয়েব।

প্রসঙ্গত, সানা জাভেদের সঙ্গে পরকিয়ায় জড়িয়ে সানিয়া মির্জার (Sania Mirza) সঙ্গে ১৪ বছরের সম্পর্ক ভেঙেছিলেন শোয়েব। সানিয়ে ছিলেন তাঁর দ্বিতীয় স্ত্রী। কিন্তু, ঠিক এক বছর পরেই এবার সানার সঙ্গেও বিবাহ বিচ্ছেদ হতে চলেছে প্রাক্তন পাক ক্রিকেটারের।